വട്ടക്കൊട്ടായിക്കു സമീപം വീണ്ടും ഒറ്റയാനിറങ്ങി ആമ്ബല്ലൂര്: കഴിഞ്ഞ ദിവസം തൃക്കൂര് പഞ്ചായത്തിലെ വട്ടക്കൊട്ടായി മേഖലയില് ഭീതിപരത്തിയ ഒറ്റയാന് ബുധനാഴ്ച സമീപ പ്രദേശമായ കള്ളായി, വേപ്പൂര് പ്രദേശങ്ങളിലിറങ്ങി വ്യാപകമായി കൃഷിനശിപ്പിച്ചതായി നാട്ടുകാര്. കാര്ഷിക മേഖലയായ ഇവിടെ വിഹരിക്കുന്ന ഒറ്റയാന് രണ്ടു ദിവസമായി വ്യാപക കൃഷിനാശമാണ് വരുത്തിയത്. കള്ളായി കല്ലിങ്ങപ്പുറം അനിരുദ്ധന്െറ പറമ്ബിലിറങ്ങിയ ആന പടവല പന്തല് അടക്കം നശിപ്പിച്ചു. പരിസരത്തെ പറമ്ബുകളിലും ആന നാശം വിതച്ചു. നിരവധി വീടുകളുള്ള വേപ്പൂര് ഭാഗത്ത് ബുധനാഴ്ച പുലര്ച്ചയാണ് ആനയിറങ്ങിയതെന്ന് നാട്ടുകാര് പറഞ്ഞു. ജനവാസ മേഖലയില് തമ്ബടിച്ചിരിക്കുന്ന കാട്ടാനയെ കാടുകയറ്റാന് അധികൃതര് നടപടിയെടുക്കുന്നില്ലെന്നാണ് നാട്ടുകാരുടെ ആക്ഷേപം. തിങ്കളാഴ്ച രാത്രി ഇറങ്ങിയ ആന കാട്ടിലേക്ക് മടങ്ങിയെന്നാണ് അധികൃതര് പറഞ്ഞിരുന്നത്. എന്നാല്, മലയോര മേഖലയിലെ പറമ്ബുകളില് ഇപ്പോഴും ആനയുണ്ടെന്നാണ് പരിസരവാസികള് പറയുന്നത്. ജനവാസ മേഖലയിലിറങ്ങിയ ആനയെ എത്രയും വേഗം തുരത്തി ജനങ്ങളുടെ ആശങ്കയകറ്റണമെന്ന് തൃക്കൂര് പഞ്ചായത്ത് അധികൃതര് ആവശ്യപ്പെട്ടു. കാട്ടാന കൃഷി നശിപ്പിച്ചവര്ക്ക് അര്ഹമായ നഷ്ടപരിഹാരം നല്കണമെന്നും സ്ഥലം സന്ദര്ശിച്ച ജില്ല പഞ്ചായത്ത് പ്രതിപക്ഷ നേതാവ് ജോസഫ് ടാജറ്റ്, പഞ്ചായത്ത് പ്രസിഡന്റ് മോഹനന് തൊഴുക്കാട്ട് എന്നിവര് ആവശ്യപ്പെട്ടു.